CELEX: 32010R0677
Language: bg
Date: 2010-07-28 00:00:00
Title: Регламент (ЕС) № 677/2010 на Комисията от 28 юли 2010 година относно издаването на лицензии за внос, за които са подадени заявления за периода от 1 юли 2010 г. до 30 юни 2011 г. в рамките на тарифната квота, открита с Регламент (ЕО) № 748/2008 за замразени месести части от диафрагмата на животни от рода на едрия рогат добитък

29.7.2010   
            
            
               BG
            
            
               Официален вестник на Европейския съюз
            
            
               L 197/5
            
         РЕГЛАМЕНТ (ЕС) № 677/2010 НА КОМИСИЯТА
   от 28 юли 2010 година
   относно издаването на лицензии за внос, за които са подадени заявления за периода от 1 юли 2010 г. до 30 юни 2011 г. в рамките на тарифната квота, открита с Регламент (ЕО) № 748/2008 за замразени месести части от диафрагмата на животни от рода на едрия рогат добитък
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:
   
               (1)
            
            
               С Регламент (ЕО) № 748/2008 на Комисията от 30 юли 2008 г. относно откриването и управлението на тарифни квоти за внос на замразени месести части от диафрагмата на животни от рода на едрия рогат добитък от код по КН 0206 29 91 (3) се открива тарифна квота за внос на продукти от сектора на говеждото и телешкото месо.
            
         
               (2)
            
            
               Заявленията за лицензии за внос, подадени за периода от 1 юли 2010 г. до 30 юни 2011 г., надвишават наличните количества. Целесъобразно е незабавно да се определи в каква степен могат да бъдат издадени лицензии за внос, като се определи коефициент на разпределение, който ще се прилага към заявените количества,
            
         ПРИЕ НАСТОЯЩИЯ РЕГЛАМЕНТ:
   Член 1
   За заявленията за лицензии за внос, отнасящи се до квота с пореден номер 09.4020 и подадени за периода от 1 юли 2010 г. до 30 юни 2011 г. съгласно Регламент (ЕО) № 748/2008, се прилага коефициент на разпределение 53,747872 %.
   Член 2
   Настоящият регламент влиза в сила на 29 юли 2010 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 юли 2010 година.
      
         
            За Комисията, от името на председателя,
         
         Jean-Luc DEMARTY
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 238, 1.9.2006 г., стр. 13.
   
      (3)  ОВ L 202, 31.7.2008 г., стр. 28.